Diari Oficial de la Generalitat Valenciana


Sumari del DOGV 9366, del 21-06-2022 (2022/5780)

Anunci pel qual se sotmeten a informació pública les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, corresponents a una central fotovoltaica denominada «Parc Fotovoltaic Montserrat» i la seua infraestructura d'evacuació, amb potència màxima total dels mòduls fotovoltaics (pic) 997,92 kW, potència nominal dels inversors: 840 kW i capacitat d'accés concedida 840 kWn/997,92 kWp, a situar en el terme municipal de Montserrat (València). Expedient ATALFE/2020/73.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9366

Data del DOGV
:   21-06-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/5780


Data del document
:   13-06-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Descriptors 

:   * Conselleria d'Economia Sostenible, Sectors Productius, Comerç i Treball
    * pla d'urbanisme

Anunci pel qual se sotmeten a informació pública les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, corresponents a una central fotovoltaica denominada «Parc Fotovoltaic Montserrat» i la seua infraestructura d'evacuació, amb potència màxima total dels mòduls fotovoltaics (pic) 997,92 kW, potència nominal dels inversors: 840 kW i capacitat d'accés concedida 840 kWn/997,92 kWp, a situar en el terme municipal de Montserrat (València). Expedient ATALFE/2020/73. [2022/5780]  
  
Als efectes previstos en:  
El Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, i la seua modificació pel Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada a la Comunitat Valenciana per la guerra a Ucraïna,  
la Llei 24/2013, de 26 de desembre, del sector elèctric,  
i la Llei 39/2015, d'1 d'octubre, del procediment administratiu comú de les administracions públiques,  
se sotmeten a informació pública les sol·licituds d'autorització d'implantació en sòl no urbanitzable, d'autorització administrativa prèvia i d'autorització administrativa de construcció de la instal·lació elèctrica que s'indica:  
Peticionari: Montserrat Solar, SL, NIF B4XXXXXX6 i amb domicili social a l'avinguda Artal de Foces, 117, 46277 Alcàsser (València).  
Tipus de central elèctrica: central fotovoltaica denominada Parc Fotovoltaic Montserrat, amb potència a instal·lar 840 kW, incloent-hi les infraestructures d'evacuació: centre de transformació i mesura particular i línia subterrània de mitjana tensió des del centre fins al centre de seccionament.  
Emplaçament dels grups generadors: polígon 13, parcel·les 501 i 545, del terme municipal de Montserrat (València).  
Emplaçament de la infraestructura d'evacuació: polígon 13, parcel·la 501, del terme municipal de Montserrat (València).  
Òrgan competent per a autoritzar la instal·lació: Servei Territorial d'Indústria, Energia i Mines de València de la Conselleria d'Economia Sostenible, Sectors Productius, Comerç i Treball.  
Documents sotmesos a informació pública:  
Projecte. Denominació: «Parc fotovoltaic de potència nominal 840 kVA i de potència pic 998 kW connectada a xarxa, situat al polígon 13, parcel·les 501 i 545, al terme municipal de Montserrat (València)». Inclou la infraestructura d'evacuació. Inclou el plec general de normes de seguretat en prevenció d'incendis forestals.  
Estudi d'integració paisatgística.  
Memòria justificativa del compliment dels criteris del Decret llei 14/2020.  
Pla de desmantellament i restitució del terreny i entorn afectat.  
  
Llista dels elements, espais, serveis i instal·lacions públiques afectats per l'actuació.  
Separates dirigides a: Ajuntament de Montserrat, i-DE Redes Eléctricas Inteligentes.  
Pressupost: 373.515,83 ?.  
Característiques principals:  
Central fotovoltaica denominada Planta Fotovoltaica Montserrat, de 997,92 kWp, composta per un camp generador de 2.772 mòduls fotovoltaics de 360 Wp, muntats en una estructura de suport clavada en el sòl. Els mòduls s'agruparan en 99 sèries de 28 mòduls.  
Inversors: 8 inversors de 105 kW de potència nominal, que es connecten amb la part de baixa tensió del transformador del centre de transformació.  
Centre de transformador i mesura particular: 1.000 kVA, relació de transformació 0,8/20 kV, 1 cel·la de remunta, 1 cel·la de protecció, 1 cel·la de línia, 1 cel·la de mesura.  
Línia elèctrica subterrània de 20 kV, de conductors unipolars d'alumini tipus HEPRZ1 de 240 mm² i sota tub, 97 m.  
El punt de connexió de la central amb la xarxa de transport/distribució es realitzarà en la línia L-11 Dels Olivars de 20 kV de l'ST Carlet, mitjançant la instal·lació del centre de seccionament CSI PV-Montserrat. El centre de seccionament telecomandat independent, nova extensió de xarxa i nous suports necessaris seran objecte dels tràmits dels procediments corresponents, en expedients diferents a aquest i d'acord amb la Llei 24/2013, de 26 de desembre, del sector elèctric i el Decret 88/2005, de 29 d'abril.  
Finalitat: generació d'energia elèctrica mitjançant una instal·lació solar fotovoltaica, així com l'evacuació a la xarxa de distribució d'energia elèctrica.  
La documentació serà exposada per a consulta pública en la següent adreça electrònica: http://www.indi.gva.es/web/energia/inicio, en castellà i http://www.indi.gva.es/va/web/energia/inicio, en valencià, en l'apartat «Informació pública», disponibles l'endemà de la publicació.  
  
La qual cosa es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació indicada en l'adreça electrònica esmentada o presencialment en el Servei Territorial d'Indústria, Energia i Mines de València, situat al carrer de Gregori Gea, 27, de València, així com dirigir a l'esmentat servei territorial les al·legacions que es consideren oportunes en el termini de quinze (15) dies hàbils comptador a partir de l'endemà de la publicació d'aquest anunci segons el procediment d'urgència previst en la Llei 39/2015, d'acord amb l'article 10.8 del Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada a la Comunitat Valenciana per la guerra a Ucraïna que modifica la redacció de l'article 33.1 del DL 14/2020, de 7 d'agost, les quals es podran presentar via telemàtica a través de la seu electrònica de la Generalitat, accedint al següent enllaç https://www.gva.es/va/inicio/procedimientos'id\_proc=15163&version=amp, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.  
  
València, 13 de juny de 2022.- El cap del Servei Territorial d'Indústria, Energia i Mines: Roberto Anchel Añó.